LIVE NATION TIEDOTTAA

Tiistaina 3.9.2019

julkaisuvapaa 3.9.2019 klo 12

Live Nation, TuskaLive ja RH Entertainment esittävät:

**LAMB OF GOD JA KREATOR KAHDELLE SUOMEN-KEIKALLE MAALISKUUSSA**

**Groove metalin jättiläinen, amerikkalainen Lamb Of God sekä teutonithrash-legenda Kreator konsertoivat Suomessa kahdella keikalla ensi maaliskuussa. Yhtyeet nähdään maanantaina 30. maaliskuuta 2020 Oulun Club Teatrialla ja seuraavana päivänä Helsingin Jäähallin Black Boxissa. Konserttien lämmittelijänä toimii muun muassa kuluneen kesän Tuska-festivaaleilla räjähtävän show’n heittänyt amerikkalainen crossover-yhtye Power Trip. Konserttien lipunmyynti käynnistyy Ticketmasterissa perjantaina 6. syyskuuta klo 11.**

Vuonna 1990 Burn The Priest -nimisenä Virginian Richmondissa perustettu Lamb Of God on aikanaan Panterasta ja Machine Headista alkaneen New Wave Of American Heavy Metal -aallon keskeisimpiä yhtyeitä. Vuonna 1999 nimensä muuttanut yhtye murtautui kotimaassaan suursuosioon vuosien 2003 ja 2004 kultalevymyynteihin yltäneillä As the Palaces Burn ja Ashes of the Wake -albumeilla, joista saakka se on pitänyt pintansa amerikkalaisen metallin etulinjassa.

Saksalaisten thrash-jättien ”The Big Teutonic 4” -nelikkoon lukeutuvaa Kreatoria voi perustellusti väittää jopa eurooppalaisen thrashmetallin tärkeimmäksi yhtyeeksi. Vuodesta 1984 saakka armotonta, nihilististä thrashia piiskannut yhtye joutui 1990-luvulla luomaan nahkansa, mutta silloinkin vaikeuksista entistä ehompana noussut veteraanibändi on esimerkiksi vuoden 2017 tammikuussa Saksan albumilistan piikkipaikalle nousseella Gods Of Violence- albumilla osoittanut nykyään olevansa kovemmassa ja tinkimättömämmässä vedossa kuin ikinä.

Kolmikon täydentää teksasilainen Power Trip, jonka hyperenergisessä kaahailussa speed metal, hardcore-punk ja deathmetalli rymisevät iloisessa sekamelskassa.

**KEIKAT:**

**Lamb of God (USA), Kreator (DE) + support Power Trip (USA)**

30.3.2020 Club Teatria, Oulu

K-18, Ovet klo 18

31.3.2020 Black Box, Jäähalli, Helsinki

S/K-18, Ovet klo 18

**LIPUT:**

Myyntiin pe 6.9. klo 11

Palvelumaksuineen alkaen 46-52 € Ticketmasterista

**LISÄTIEDOT:**

Live Nation Finland

* promoottori: Niksu Väistö
* tiedotus: Piia Lindroos, 050 388 3769, [piia.lindroos@livenation.fi](mailto:piia.lindroos@livenation.fi)
* pressikuvat ja media-akkreditoinnit: <http://media.livenation.fi>

Levy-yhtiö: Nuclear Blast / Silke Yli-Sirniö, [silke@nuclearblast.de](mailto:silke@nuclearblast.de)

Live Nationin lisäksi co-promoottoreina TuskaLive (HKI) ja RH Entertainment (Oulu)

[www.livenation.fi](http://www.livenation.fi) | [www.ticketmaster.fi](http://www.ticketmaster.fi) | [www.lamb-of-god.com](http://www.lamb-of-god.com) | [www.kreator-terrorzone.de](http://www.kreator-terrorzone.de) | [www.facebook.com/powertripTX](http://www.facebook.com/powertripTX)